लोगों का अभिवादन स्वीकारते नवनिर्वाचित सदर विधायक - Akhand Bharat News
Home उत्तर प्रदेश जालौन लोगों का अभिवादन स्वीकारते नवनिर्वाचित सदर विधायक
लोगों का अभिवादन स्वीकारते नवनिर्वाचित सदर विधायक
जालौन। नगर व क्षेत्र की जनता ने उन्हें वोट देकर उन पर जो विश्वास जताया है, वह इस विश्वास को टूटने नहीं देंगे। उनका संकल्प है कि वह इस क्षेत्र में विकास की गंगा बहाकर रहेंगे। यह बात उरई जालौन सीट से विधानसभा चुनाव में जीत हासिल करने वाले भाजपा के गौरी शंकर वर्मा ने विधायक बनने के बाद प्रथम बार नगर आगमन के दौरान आयोजित रोड शो के दौरान लोगों से कही।
उरई-जालौन विधानसभा सीट से भाजपा के टिकट पर चुनाव जीतने वाले गौरी शंकर वर्मा का बुधवार को प्रथम बार नगर आगमन पर रोड शो आयोजित किया गया। सर्वप्रथम उनका स्वागत भिटारा स्थित बापू के ढाबे पर किया गया। इसके बाद उनके समर्थक जुलूस की शक्ल में एलआईसी से रोड शो करते हुए देवनगर चैराहे से मोती मस्जिद, कोतवाली रोड होते हुए, तहसील, बस स्टेंड, झंडा चैराहा, से सब्जी मंडी होते हुए छत्रसाल रोड पहुंचे। इस दौरान उन्होंने नगर की जनता से रूबरू होते हुए कहा कि नगर व क्षेत्र की जनता ने उन्हें वोट देकर उन पर जो विश्वास जताया है, वह इस विश्वास को टूटने नहीं देंगे। उनका संकल्प है कि वह इस क्षेत्र में विकास की गंगा बहाकर रहेंगे। जुलूस के दौरान उनके समर्थक डीजे की धुनें पर जमकर थिरक रहे थे तथा जय श्री राम के नारे लगाते हुए चल रहे थे। साथ ही नगर में जगह-जगह खड़े उनके समर्थकों ने उन्हें फूल मालाओं से लादकर उनका स्वागत किया। इस मौके पर लक्ष्मीकांत शाक्य, अनिल शिवहरे, सोनू चैहान, संजू खत्री, पुनीत मित्तल, रामेंद्र सिंह बनाजी, बब्लू सिंह सेंगर महिया, मलखान सिंह दोहरे, राजा सिंह सेंगर गधेला, अनिल मित्तल, उपेंद्र सिंह गुर्जर, जयनारायण राठौर मुंशीजी, लालन ताम्रकार, मनुराज तिवारी, अनिल कुमार, रामू गुप्ता, अन्नू शर्मा, अमित शिवहरे, गौरव गुर्जर, शशांक शेखर, बीके बाजपेई, राकेश प्रजापति आदि सहित सैंकड़ों की संख्या में लोग उपस्थित रहे।
Previous articleमुफ्त मुर्गा देने से मना करने पर दबंगों ने दुकानदार के साथ की मारपीट
Next articleकन्हैयालाल अग्रवाल मैमोरियल बाल विद्या मंदिर में संपन्न हुआ होली मिलन समारोह